אבא אמריקאי

אבא אמריקאי (באנגלית !American Dad) היא סדרת הנפשה טלווזיונית אמריקאית אשר נוצרה על ידי סת' מקפרלן, יוצר הסדרה "איש משפחה". הסדרה שודרה בתחילה ברשת FOX האמריקאית במשך 11 עונות, ולאחר מכן היא נמכרה לרשת הכבלים האמריקאית TBS. עלילת הסדרה עוקבת אחר סוכן ה-CIA סטן סמית' ומשפחתו, הגרים בעיירה הבדיונית לנגלי פולס, וירג'יניה, הסמוכה לוושינגטון די. סי. הסדרה היא סדרה סאטירית, התוקפת בין היתר את היחס של ארצות הברית לטרוריסטים לאחר פיגועי 11 בספטמבר. פרק הפיילוט שודר בארצות הברית ב-6 בפברואר 2005, 30 דקות לאחר הסופרבול. עונתה הראשונה החלה את שידוריה בארצות הברית ב-1 במאי 2005. העונה ה-19 עתידה לעלות לשידור בארצות הברית ב-24 בינואר 2022. ב-16 בדצמבר 2021, רשת TBS האמריקאית חידשה את הסדרה מראש לעונות 20 ו-21. בישראל, שודרה הסדרה עד עונה 15 ב-HOT HBO, לפני כן בערוץ HOT Plus, ולפני כן שודרה בערוצים Xtra Hot והוט 3. כל עונות הסדרה ניתנות לצפייה גם בשירות הסטרימינג של דיסני+. סטן סמית (סת' מקפרלן): עובד בשירות ה-CIA, מומחה לנשק, אמריקאי גאה ומאמין גדול בצורת השלטון האמריקאית. לסטן אין בעיה לחטוף אנשים או בני משפחה בשביל סיבותיו האישיות. סטן מצטייר כבן-אדם שאוהב את משפחתו, אך יש מצבים שבהם נראה שהוא שונא אותם. פרנסין סמית (ונדי שאל): אשתו של סטן, בת 42, עקרת בית. פרנסין נוהגת לשמור את דעותיה לעצמה, בגלל דעותיו השמרניות ביותר של בן זוגה, אך היא יודעת להעמיד אותו במקומו כאשר הוא טועה. בשנות ה-80 הייתה פרנסין אישה יותר פרועה ומשוחררת. בעונה השלישית נכנסה להיריון כדי ללדת את הילדה של גרג וטרי. היילי סמית (רייצ'ל מקפרלן): בתם של סטן ופרנסין. בת 18, היפית, צמחונית, ליברלית במיוחד ולומדת באוניברסיטה קהילתית. בדרך כלל היא נמצאת עם חברהּ, לימים בן זוגה, ג'ף, הצמחוני גם כן. כאשר היא ומשפחתה שהו בערב הסעודית היא שכבה עם עובד של "מלך השווארמה" מכיוון שהוא אמר לה שהוא טרוריסט וחבר באל-קאעידה (אך למעשה שיקר לה). היא לא סיפרה לג'ף שבגדה בו. סטיב סמית (סקוט גריימס): האח החנון של היילי והבן של סטן ופרנסין. בן 14. סטיב עובר ייסורים נוראיים כדי להפוך לפופולרי ולהשיג בחורה אשר תהיה מוכנה לצאת עמו, אך הוא יודע רק מעט על יחסי מין. הוא נוהג לשחק מבוכים ודרקונים עם שלושת חבריו האנושיים הכי טובים. קלאוס הדג המדבר (די בראדלי בייקר): תוצאה של החלפת מוחות בין קופץ סקי אולימפי ממזרח גרמניה עם גלי מוחו של דג זהב במטרה למנוע ממנו לזכות במדליית הזהב באולימפיאדה, לפעמים לקלאוס יש פנטזיות על פרנסין. באחד הפרקים לקלאוס הוחזר המוח לגוף של אדם, והוא ניצל זאת כדי לכבוש את פרנסין. בנוסף לכך, קלאוס מקבל יחס של דג ולא של אדם. המשפחה לא מתייחסת לדעותיו ולרוב מתעלמת ממנו. רוג'ר החייזר (סת' מקפרלן): חייזר סוריאליסטי, ביסקסואל ובודד, שהציל את חייו של סטן באזור 51. בן 1600. את רוב זמנו הוא מעביר באכילה (בעיקר מזון מהיר), עישון ושתיית אלכוהול. לרוג'ר אסור לעזוב את הבית, אך בפרקים רבים ניתן לראותו מחוץ לבית בתחפושות שונות, תוך שהוא טוען שהוא אדם אחר. רוג'ר עזב פעם את הבית לאחר שבני המשפחה חשבו שהוא מת וסטן זרק אותו למזבלה. יחד עם זאת, התחביב העיקרי של רוג'ר הוא להתחפש ולהציג את עצמו בתור אנשים שונים. ג'ק סמית (דארן נוריס): אביו של סטן. במשך רוב חייו סטן חשב שאביו הוא סוכן חשאי, אבל במציאות אביו הוא גנב תכשיטים. לאחר שהאיש שסטן שילם לו להתחזות לאביו מת, ג'ק, אביו האמיתי, הגיע לבית המשפחה. רוג'ר התאהב בג'ק בזמן שהותו. לג'ק יש שיער אפור וחסרה לו עין. המראה החיצוני שלו מבוסס על דמותו של גיבור הקומיקס ניק פיורי ממארוול קומיקס. ראסטי סמית (לו דיאמונד פיליפס): אחיו למחצה של סטן מאביו ומאהבת אינדיאנית משבט הצ'רוקי. חי בדירת פאר באמצע מדבר אריזונה. מאמא ובאבא לינג (צי מה ואיימי היל): הוריה המאמצים של פרנסין. אימצו אותה בגיל 7 מבית יתומים כיוון שהוריה הביולוגים נטשו אותה לאחר שהתברר שלא יכלו לקחת את התינוקת למטוס. פרנסין מאוד אוהבת את הוריה, אך נראה שסטן שונא אותם ואת אורח חייהם הסיני. הם נוהגים לקפוץ לבקר בספונטניות. ניקולס וקסנדרה דוסון (קולם של ג'פרי "ג'ף" פרי והולנד טיילור בהתאמה): ההורים הביולוגיים של פרנסין. הם נטשו את פרנסין כתינוקת רק כדי לטוס במחלקה ראשונה, שכן הם לא יכלו לעשות זאת עמה. הם עשירים ונחמדים, אבל עמוק בפנים הם מאוד אגואיסטים. סטן התיידד עמם פעם אחת וניסה להציג אותם לפרנסין (שלא מכירה אותם), בכך שהזמין אותם בבית. כאשר הדוסונים הודו כי הם ויתרו עליה, רק כדי לשמור את הכרטיס שלהם במחלקה הראשונה. הם אמרו לסטן "אנחנו נורא מצטערים על מה שעשינו לפרנסין, אבל זאת הייתה חופשה נהדרת". ג'ף פישר (ג'ף פישר): חבר של היילי. ישנם כמה פרקים שהיא זורקת אותו, אך הוא ממשיך להופיע בפרקים. בעונה השישית ג'ף והיילי אף נישאים, למורת רוחו של סטן. אייברי בולוק (פטריק סטיוארט, ואף מצויר כמו השחקן): הבוס של סטן ב-CIA. בעונה הראשונה יצא עם היילי. גרג קורבין (סת' מקפרלן): אחד מצמד מגישי החדשות יחד עם טרי, בן זוגו. הומוסקסואל המחזיק בדעות שמרניות, ואף חבר בתא של המפלגה הרפובליקנית. הם מאמצים תינוקת בשם ליבי (שפרנסין הולידה). טרי בייטס (מייק בארקר): בן זוגו להגשת החדשות ולחיים של גרג. הוא יוצא מהארון בפני אביו, אשר לא מקבל את יציאתו מהארון. לינדה ממארי (מייגן פרייס): איראנית. חברתה הטובה של פרנסין, כפי המובן לאורך הסדרה לינדה היא לסבית ומאוהבת בפרנסין. בארי (אדי קיי תומאס): אחד מחבריו הטובים של סטיב. סובל מעודף משקל. טושי (דייסוקה סוזוקי): אחד מחבריו הטובים של סטיב. מבין אנגלית, אך מסוגל לדבר רק יפנית, וכשהוא מדבר יפנית יש כתוביות. שמולי "סנוט" לונסטיין (קרטיס ארמסטרונג): אחד מחבריו הטובים של סטיב. עני ויהודי. דבי היימן (ליזי קפלן): הייתה חברה של סטיב במשך כמה פרקים מהעונה ה-2. גם היא סובלת מעודף משקל, כשסטיב הציג אותה למשפחתו, סטן ניסה להפריד ביניהם מאחר שהיא סובלת מעודף משקל. לאחר מכן סטן התחבר אליה כשהבין שיש לה ידע גדול באקדחים. אקיקו (גרייס פארק): אחותו של טושי. סטיב מאוהב בה. לינדסי קולידג' (טרי לין רודריגז): מעודדת ואחת מהבנות שסטיב מנסה להרשים. בהופעה הראשונה שלה היא מציינת שיותר כיף להיות בסביבה של סטיב מכפי שציפתה. עם זאת, היא מגלה את הזהות הסודית של רוג'ר וסטן מוחק את הזיכרון שלה. מאוחר יותר, לינדסי קובעת שהיא אוהבת בחורים העוסקים בהתנהגות מסוכנת, וכתוצאה מכך סטיב מפוצץ את האגודל שלו עם זיקוק. לאחר התאונה היא מאפשרת לסטיב לגעת בשדיים שלה. כשהוא אומר שהוא לא יכול להרגיש שום דבר בגלל ההרדמה בידו היא כועסת. סטיב לומד לנגן בצ'לו במאמץ להרשים את לינדסי, שאותה הוא מתאר כ"שרמוטת צ'לו". לינדסי עושה כמה הופעות קמע בפרקים מאוחרים יותר. מדיה וקבצים בנושא אבא אמריקאי בוויקישיתוף אתר האינטרנט הרשמי של אבא אמריקאי (באנגלית) "אבא אמריקאי", במסד הנתונים הקולנועיים IMDb (באנגלית) "אבא אמריקאי", באתר נטפליקס "אבא אמריקאי", באתר Rotten Tomatoes (באנגלית) "אבא אמריקאי", באתר Metacritic (באנגלית) "אבא אמריקאי", באתר דיסני+ סדרות (באנגלית) "אבא אמריקאי", באתר Hulu סדרות (באנגלית) "אבא אמריקאי", במסד הנתונים הקולנועיים KinoPoisk (ברוסית) American Dad World אבא אמריקאי ויקי יונתן למזה, משפחה כן מחליפים: עונה רביעית של "אבא אמריקאי" מגיעה הערב לטלוויזיה, באתר nrg‏, 13 במאי 2009 עונות 11 ו-12 שתיהן מסווגות בתור עונה 11 (כלומר תווית "עונה 11" כוללת 18 פרקים במקום שלושה בלבד, כשעונה 12 במקור כוללת 15 פרקים), וכתוצאה מכך עונה 13 מסווגת בתור עונה 12, עונה 14 בתור עונה 13 וכו'.